सन्निहित सरोवर
सन्निहित सरोवर हरियाणा के कुरुक्षेत्र में स्थित एक पवित्र सरोवर है। यह कुरूक्षेत्र में कैथल मार्ग पर श्री कृष्ण संग्रहालय के पास स्थित है। कहा जाता है कि यहाँ पर महाभारत युद्ध के बाद पांडवों ने सभी दिवंगतों की मुक्ति के लिए पिंड-दान आदि कार्य किया था। यहाँ एक विशाल सरोवर का निर्माण किया गया है जिसके चारों ओर रात्रि के लिए प्रकाश व्यवस्था भी की गई है।
तेनरीफ़ सभागार
तेनरीफ़ सभागार, कैनरी द्वीपसमूह, सान्ता क्रूस दे तेनरीफ़, तेनरीफ़ में स्थित प्रदर्शन कलाओं का एक बहु-स्थलीय केंद्र है। यह वास्तुकार सेंटियागो कलाट्रावा (Santiago Calatrava) द्वारा डिजाइन किया गया था। इसे 2003 में खोला गया। यह स्पेन में सबसे महत्वपूर्ण आधुनिक इमारतों में से है तथा सान्ता क्रूस दे तेनरीफ़ शहर के एक प्रतीक के रूप में है।